**ΒΙΩΜΑΤΙΚΗ ΔΡΑΣΗ Α’ ΓΥΜΝΑΣΙΟΥ**

**ΘΕΜΑ: ΕΛΕΥΘΕΡΟΣ ΧΡΟΝΟΣ : Μαθαίνω πώς** **να διασκεδάζω – ψυχαγωγούμαι / Δημιουργώ και εξελίσσομαι.**

**ΟΡΓΑΝΩΣΗ ΤΗΣ ΔΙΔΑΣΚΑΛΙΑΣ ΤΟΥ ΜΑΘΗΜΑΤΟΣ ΚΑΙ ΑΠΟΛΟΓΙΣΜΟΣ**

 Στα πλαίσια της βιωματικής δράσης με τους μαθητές της Α’ Τάξης του 4ου ΄Γυμνασίου Θήβας , επιλέξαμε να ασχοληθούμε μ’ ένα είδος εν << ανεπαρκεία>> . ‘Ένα αγαθό που συνεχώς γίνεται πιο σπάνιο και πολύτιμο: Τον ελεύθερο χρόνο και το ζήτημα της αξιοποίησης του.

 Με την ομαδοσυνεργατική μέθοδο διδασκαλίας οι μαθητές συνειδητοποίησαν την αναγκαιότητα της δημιουργικής αξιοποίησης του ελεύθερου χρόνου – ειδικά των νέων – και τη σπουδαιότητά του.

 **1ο Τρίμηνο: Ορισμός και διάκριση των εννοιών : << ψυχαγωγία-διασκέδαση>>. Προτάσεις αξιοποίησης του ελεύθερου χρόνου.**

 Ο χωρισμός των μαθητών σε ομάδες των 4 , ο χαρακτηρισμός των ομάδων μ’ ένα διαφορετικό όνομα της αρεσκείας τους και κάποια ιδιαίτερα στοιχεία που αποτέλεσαν το ξεχωριστό έμβλημα της κάθε ομάδας , ήταν η προκαταρκτική εργασία γνωριμίας και δεσμού των μαθητών τριών διαφορετικών τμημάτων.

 - Κάτω από αυτό το νέο σχήμα , οι μαθητές ξεκίνησαν τη συνεργασία έχοντας ως έναυσμα ένα τραγούδι –video του Θάνου Καλλίρη με τίτλο : << Γιορτάζω >>. Αφού άκουσαν προσεκτικά τους στίχους και τη μουσική κλήθηκαν να αποτυπώσουν τις εντυπώσεις τους με το δικό τους ξεχωριστό τρόπο.

 Στη συνέχεια αναζήτησαν και συνέλεξαν πληροφορίες που τους οδήγησαν στο συμπέρασμα της διαφοροποίησης των δύο εννοιών.

 - Η ιστορία – περίπτωση του Κώστα βοήθησε τους μαθητές να μπουν στη διαδικασία εφεύρεσης τρόπων και μηχανισμών , που οδηγούν στη δημιουργική διαχείριση του ελεύθερου χρόνου.

 Ως εκ τούτου συνέταξαν έναν κατάλογο αξιοποίησης του ελεύθερου χρόνου με τις εξής προτάσεις :

* Ψυχαγωγία (ψυχαγωγικές εκδηλώσεις , προγράμματα..)
* Ταξίδια ( γνωριμία με νέους τόπους , συνήθειες , ήθη )
* Αυτομόρφωση ( εξωσχολικά βιβλία, καλές τέχνες )
* Γιορτές ( ονομαστικές , θρησκευτικές , κοινωνικές

 - Συμπληρωματικά οι μαθητές συνέταξαν ένα ημερολόγιο **ελεύθερου χρόνου και μη** χωρίζοντας τις δραστηριότητές τους σε :

 - Επείγουσες

 - Σημαντικές

 - Όχι τόσο σημαντικές

 **2ο Τρίμηνο: Η ψυχαγωγία ως μέσο εκπαίδευσης και ολοκλήρωσης του ατόμου.**

 << Γιατί ο ελεύθερος χρόνος είναι απαραίτητος και ποια η σημασία του>>;

 Σ’ αυτό το ερώτημα κλήθηκαν να απαντήσουν οι μαθητές και ανά ομάδες κατέληξαν στα εξής:

 Ο ελεύθερος χρόνος- η ψυχαγωγία- αποτελεί την βασική ανάγκη του σημερινού ανθρώπου καθώς:

 - Γεμίζει τις ελεύθερες ώρες του.

 - Ξεκουράζεται με την αλλαγή παραστάσεων.

 - Τονώνει και ανανεώνει τον οργανισμό.

 - Δίνει διέξοδο στη σωματική και πνευματική κούραση: αθλητισμός αυτομόρφωση.

 - Καταπολεμά την απαισιοδοξία, τη στενοχώρια και τη μελαγχολία.

 - Ισχυροποιεί και ηθικοποιεί τον χαρακτήρα του.

 - Εξευγενίζεται και εξανθρωπίζεται με την ενεργή και καλή ψυχαγωγία.

 - Νιώθει τη χαρά και την ομορφιά της ζωής στη μουσική, στο

χορό, στο θέατρο, στον κινηματογράφο στο παιχνίδι και στις γιορτές.

 **3ο Τρίμηνο: Πως ο δημιουργικός ελεύθερος χρόνος μπορεί να αποτελέσει το αντίδοτο στη βία.**

 Μία άσκηση αυτογνωσίας ήταν η αφετηρία για να σκεφτούν οι μαθητές το θέμα των ανθρώπινων σχέσεων. Κάθε συναίσθημα είναι μέρος της ανθρώπινης φύσης. Η πρόκληση είναι να βρουν τον κατάλληλο τρόπο να το εκφράσουν.

 **Η βία σίγουρα δεν αποτελεί μέσο συννενόησης και επίλυσης διαφορών.**

 Γι’ αυτό το σκοπό οι μαθητές

 - παρουσίασαν τις διαφορετικές μορφές βίας (διαφάνειες , power point).

 - συνεργάστηκαν και έδωσαν απαντήσεις σε μία μελέτη περίπτωσης

με θέμα τη βία (λεκτική, σωματική, ψυχολογική).

 - παρακολούθησαν την προβολή της ταινίας :

<<Τα παιδιά της χορωδίας>> .

 -παρακολούθησαν θεατρική παράσταση.

 **Συμπερασματικά κατέληξαν πως η βία μπορεί να αντιμετωπιστεί με:**

 -επίλυση κοινωνικών προβλημάτων.

 -εφαρμογή κοινωνικής πολιτικής.

 -δημιουργική αξιοποίηση του ελεύθερου χρόνου.

 -συνεργασία και ειλικρινή διάθεση για την πάταξή της.

 Ως επίλογο σ’ αυτό το project, οφείλω τις ευχαριστίες μου στους μαθητές μου που επέδειξαν αμέριστο πνεύμα συνεργασίας και εργατικότητας καθ’ όλη τη διάρκεια της προσπάθειας μας .